jkorsvik/nowiki_second_scrape_merged huggingface dataset:
Passíusálmar

Passíusálmar er en samling på femti poetiske tekster skrevet av den islandske lutherske prest og dikter Hallgrímur Pétursson. Tekstene mediterer over Jesu lidelseshistorie fra nær han går inn i Getsemane og frem til hans død og begravelse.
Hallgrímur – som var blitt spedalsk – begynte på verket i 1656, mans han var prest i Hvalfjörður. Det tok ham tre år å fullføre verket. Det siste diktet ble til i mai 1659. Førsteutgaven ble publisert i 1666. 
Ved slutten århundret var verket blitt så populært på Island at fem utgaver var blitt utgitt. Siden da er det blitt gjenutgitt over 75 ganger. 
Det er blitt oversatt til en rekke språk, som latin (Quinquaginta psalmi passionales, 1785), engelsk, kinesisk og dansk.
1. serierunde i Tippeligaen 2012

1. serierunde i Tippeligaen 2012 startet fredag 23. mars klokken 19:00 med Molde mot Strømsgodset. En kamp ble spilt lørdag 24. mars, før runden fortsatte med fem kamper søndag 25. mars, fire kamper klokken 18:00 og hovedkampen Rosenborg mot Brann på Lerkendal stadion klokken 20:00. Runden ble avsluttet mandag 26. mars klokken 19:00 med Sandnes Ulf mot Viking


== Fakta ==


=== Molde – Strømsgodset ===


=== Hønefoss – Lillestrøm ===


=== Odd Grenland – Sogndal ===


=== Vålerenga – Haugesund ===


=== Stabæk – Aalesund ===


=== Tromsø – Fredrikstad ===


=== Rosenborg – Brann ===


=== Sandnes Ulf – Viking ===


== Eksterne lenker ==
NFF (Mål, kort, bytter etc.)
AltOmFotball (Spillerbørs)
live.tv2sporten (Lagoppstillinger)
Kulturenes karneval i Berlin

Kulturenes karneval (tysk Karneval der Kulturen) er en årlig, flerkulturell fest i Kreuzberg i Berlin. Festen har vært arrangert siden 1996 og finner sted i pinsehelgen. Karneval der Kulturen arrangeres av Werkstatt der Kulturen, en organisasjon som finansieres av delstaten Berlin.
Werkstatt der Kulturen ble etablert i 1993 for å bidra til fredelig sameksistens og dialog mellom byens ca 500 000 utenlandske innbyggere fra 180 nasjoner.
Opptogene består av ca 4 000 mennesker, mens tilskuertallet varierer mellom 600 000 og en million mennesker, avhengig av været. Et toppår var 2003 med 1,5 millioner tilskuere i gatene.


== Bilder ==

		


== Referanser ==


== Eksterne lenker ==
(en) Karneval der Kulturen in Berlin – kategori av bilder, video eller lyd på Commons 
Hjemmeside til Werkstatt der Kulturen Arkivert 29. august 2020 hos Wayback Machine.
karneval-berlin.de Arkivert 10. mai 2012 hos Wayback Machine. Besøkt 19. mai 2012
Amadou Haya Sanogo

Amadou Haya Sanogo (født 1972 eller 1973) er en militæroffiser fra Mali. Han ledet et militært statskupp mot president Amadou Toumani Touré og utropte seg selv til leder for et interimsstyre.
Før kuppet tjenestegjorde han i den maliske hæren med rang som kaptein. Han hadde gjennomgått treningsopphold i USA.Ved kuppet 22. mars 2012 framsto han som leder av «Comité National pour le Redressement de la Démocratie et la Restauration de l’État». De første handlingene i stillingen som statsoverhode var avskaffelsen av grunnloven, redusert handlingsrom for statlige organer, innføring av portforbud og stenging av landets grenser.
Kuppet ble bredt fordømt av det internasjonale samfunnet. Landene i ECOWAS, det vestafrikanske mellomstatlige samveldet, forbød umiddelbart grensehandel med Mali og frøs maliske innskudd ved sentralbanken i de vestafrikanske CFA-franc-statene. Militærjuntaen befant seg i fullstendig internasjonal isolasjon, uten penger og med tuareg-islamistiske opprørere som rykket frem fra nord. Landet begynte raskt å gå tom for drivstoff, som ble fullstendig importert, og det begynte å oppstå problemer med strømforsyningen.
1. april kunngjorde han gjenoppretting av grunnloven og de statlige institusjonene. Han kunngjorde også at nasjonalforsamling ville bli innkalt, for å nedsette en overgangsregjering og organisere valg. Mens forhandlingene om maktoverføring pågikk, tok tuareg-opprørerne kontroll over hele den nordlige delen av Mali og utropte 6. april 2012 den «uavhengige staten Azawad».Etter maktoverføringen til siviladministrasjonen 12. april 2012 beholdt Sanogo en omfattende kontroll. Han motsatte seg involvering av utenlandsk militære for å bekjempe Tuareg-opprøret. Formelt fikk han en rolle som leder av en komité for reform av militæret.27. november 2013 ble han arrestert i forbindelse med drapet på 21 fallskjermjegere som hadde vært lojale til den avsatte presidenten Touré i mai 2012. Etter en lang prosess, ble rettssaken avsluttet i 2021 uten dom.


== Referanser ==
Delémont

Delémont er hovedstaden i kantonen Jura i Sveits. Kommunesenteret ligger 435 meter over havet. Kommunen ligger i en dal mellom lave fjelltopper. Rundt 43 % av arealet er skog, 38 % er landbruksområde og 18 % er bebygd. Delémont ligger rundt 30 km sørvest for Basel.


== Referanser ==


== Eksterne lenker ==
(fr) Offisielt nettsted 
(en) Delémont – kategori av bilder, video eller lyd på Commons
Council for the Development of Social Science Research in Africa

Council for the Development of Social Science Research in Africa (CODESRIA) er en pan-afrikansk forskningsorganisasjon med hovedkvarter i Dakar i Senegal. Organisasjonen skal legge til rette for forskning innen samfunnsvitenskapene i Afrika og skape et forskningssamfunn. Den ble grunnlagt i 1973. CODESRIA er en aktiv forskningsorganisasjon, men også en plattform for politiske uttalelser.I motsetning til mange andre organisasjoner, er ikke CODESRIA enig i den tradisjonelle, samfunnsvitenskapelige inndelingen av Afrika, der Nord-Afrika ofte mer eller mindre er utelatt. Organisasjonen vil i stedet representere de fem regionene i Afrika (Nord-Afrika, Øst-Afrika, Sentral-Afrika, Vest-Afrika og Sør-Afrika likt. For å nå målene sine samarbeider CODESRIA med andre afrikanske institutter som ERNWACA, Forum for Social Sciences) og ikke-afrikanske institutter og organisasjoner som Afrika-Studiecentrum i Leiden og Nordiska Afrikainstitutet)
Organisasjonen blir finansiert gjennom donasjoner fra ulike donorer, som det nederlandske og danske utenriksdepartementet, den senegalesiske regjeringen, Ford Foundation og FN. CODESRIA har tre styrende organer; Generalforsamlingen er den høyeste, fulgt av en Executive Committee og en vitenskapskomite,) hvorav alle har sine spesielle roller.


== Bidrag til samfunnsvitenskapene ==
CODESRIA gir stipend. Disse stipendene gis til alle nivåer fra masterutdannelse til post doc-forskning. Organisasjonen organiserer også konferanser og programmer som fokuserer på spørsmål relatert til samfunnsvitenskap og humaniora,, gir ut publikasjoner i ulike formater og hjelper til med å organisere forskningstrening.I 1994 fikk CODESRIA Noma-prisen for publikasjonen A Modern Economic History of Africa. Volume 1: The Nineteenth Century.
Innen CODESRIA-miljøet kan man skille ut ulike tankestrøminger, særlig en eldre, mer marxistiskorientert gruppe og en yngre, nyliberal gruppe. En tredje gruppe er folk som er aktive innen kvinnekamp og kamp for menneskerettigheter. De fleste av programmene som blir tilbudt er likevel dominert av menn, med unntak for kjønnsforskningsinstituttet.


== Publikasjoner ==
TidsskriftAfrica Development
African Sociological Review
African Journal of International Affairs
Afrika Zamani
Identity, Culture and Politics : an Afro-Asian Dialogue
CODESRIA Bulletin
Journal of Higher Education in Africa
Africa Review of Books (started 2005, ISSN 0851-7592)
ARB/Revue Africaine de Livres blir publisert på engelsk og fransk to ganger i året.
Africa Media Review
Afro-Arab Selections for Social SciencesNettpublikasjonerAfrica Development
African Sociological Review
Afrika Zamani
Identity, Culture and Politics : an Afro-Asian Dialogue
Monographs on line


== Referanser ==


== Eksterne lenker ==
(en) Offisielt nettsted 
(fr) Offisielt nettsted 
(en) Codesria – kategori av bilder, video eller lyd på Commons
Frauenfeld

Frauenfeld er hovedstaden i kantonen Thurgau i Sveits. Bysentrumet ligger 417 meter over havet. Elva Thur renner langs nordgrensen til kommunen. Byens historie går tilbake til 1246, og vokste opp omkring slottet Frauenfeld.


== Referanser ==


== Eksterne lenker ==
(de) Offisielt nettsted 
(en) Frauenfeld – kategori av bilder, video eller lyd på Commons 
(en) Frauenfeld – galleri av bilder, video eller lyd på Commons
3200 Phaethon

3200 Phaethon er en Apollo-, Merkur-, Venus- og Mars-kryssende asteroide med uvanlige data, og kan være en utdødd komet.
Simon Green og John K. Davies oppdaget 3200 Phaethon (1983 TB) da de søkte gjennom IRAS-data for objekt med bevegelse i bilder fra 11. oktober 1983. Asteroiden ble annonsert 14. oktober i IAEC 3878 sammen med en optisk bekreftelse av Charles T. Kowal, som rapporterte at han var asteroidisk i utseende. IAEC 3881 publiserte også snart observasjonene til Fred Whipple. De var at «baneelementene til 1983 TB vist på IAEC 3879 er så å si like snittbaneelementene til 19 geminider (meteorer) fotografert med spesialkamera for meteorer: super-Schmidt meteor camera». Phaethon viste seg derfor å væra den lenge etterlyste kilden til meteorsvermen Geminidene.
Den mest bemerkelsesverdige egenskapen til Phateone er at den kommer nærmere solen enn noen annen nummerert asteroide, perihel er bare 0,140 AE – som er 58 % av baneradien til planeten Merkur. Overflatetemperaturen ved perihel kan komme opp i ~1 025 K. derfor har den blitt navngitt etter den greske myten om Faeton, sønn av solguden Helios.
Utseende til Phaethon (bane, størrelse, reflektans og forbindelse til en årlig meteorsverm) kan sammenlignes med en komet, bortsett fra at Phaethon aldri har blitt sett med koma, gass- eller støvhale. Derfor er den klassifisert som en apollo-asteroide, men er sett på som en inaktiv eller utdødd kometkjerne.
Phaethon er klassifisert som en B-type-asteroide fordi den er sammensatt av mørkt materiale; dette passer også bra med komethypotesen. Diamteren er 5,1 km i diameter.
Phaethon vil passere relativt nær jorden 14. desember 2093, med minsteavstand på 0,0194 AE (2,9 millioner km).


== Eksterne lenker ==
3200 Phaethon hos JPL Small-Body Database
Henry Diesen

Henry Edward Diesen (født 3. april 1882 i Trondhjem, død 7. januar 1953 i Borre) var en norsk marineoffiser.


== Liv og virke ==


=== Bakgrunn ===
Han ble født i Trondhjem som sønn av telegrafbestyrer Edward Diesen (1852–1909) og Johanne Christophine Stenersen (1855–1936). Han var fetter av Emil Diesen og Andreas Melchior Seip Diesen. Ernst Diesen, sønn av Andreas, er en annen slektning.


=== Karriere som marineoffiser og i det sivile ===
Henry Diesen var marineoffiser fra 1903. Han ble uteksaminert fra Sjøkrigsskolen i 1905 og ble forfremmet til premierløytnant i 1906.
Han arbeidet i handelsflåten fra 1906 til 1908 samt 1909 til 1911. Fra 1912 til 1913 studerte han ved Technische Universität Berlin.
Han tjenestegjorde i den nøytrale norske marinen under første verdenskrig, og ble forfremmet til kaptein i 1917. Hans siste tjenestegjøring om bord på et skip var som nestkommanderende på panserskipet «Tordenskjold» i 1929.Diesen bodde i Borre nær Karljohansvern. Her var han redaktør for Hortens Avis fra 1919 til 1920 og var medlem av Borre kommunestyre fra 1920 til 1923. Fra november 1907 var han gift med Caroline Elisabeth Fretheim (1886–1968).Fra 1930 til 1936 var Diesen nestkommanderende ved Marinens Mineskole. Han ble forfremmet til kommandør i 1936. I 1937 ble han utnevnt til sjef for 3. Marineforsvarsdistrikt (Nord-Norge).


==== Kommanderende admiral ====
I 1938 ble han kommanderende admiral i Norge. Han ble også forfremmet til kontreadmiral.Den 9. april 1940 ble Norge invadert av Nazi-Tyskland. Etter at kampene i Sør-Norge var over kom Diesen til Nord-Norge via Scapa Flow. Diesen stilte seg ved ankomsten til Nord-Norge under kommanderende general Otto Ruges kommando. Diesen forlot Norge om bord på «Fridtjof Nansen» den 8. juni 1940. Om bord på fartøyet var også utenriksminister Halvdan Koht og mellom andre, Diesens datter Unni. Fartøyet ankom Tórshavn på Færøyene den 13. juni. Senere seilte skipet til Storbritannia hvor hun ble krigsklargjort.  Den 20. juni ble Sjøforsvarets overkommando (SOK) etablert på nytt, med Diesen som kommanderende admiral .
Han forlot sin posisjon som kommanderende admiral i august 1941 på grunn av uoverensstemmelse med regjeringen, og tjenestegjorde i Amerikas forente stater inntil 1944. Fra 1945 til 1947 var han sjef for Marinekommando Vestlandet.Han døde i januar 1953 i Borre.


== Utmerkelser ==
Diesen ble dekorert med kommandør med stjerne av St. Olavs Orden i 1939. Han mottok også den britiske Order of the Bath og ble utnevnt til kommandør av den portugisiske Avizordenen.


== Referanser ==
Sven Andersson

Sven Anderson (født 5. april 1910 i Göteborg, død 21. september 1987 i Stockholm) var en svensk sosialdemokratisk politiker. Han var utdannet bygningssnekker. Han blir sett på som en av de fremste sosialdemokratiske lederne i Sverige. Han arbeidet seg opp gjennom fagbevegelsen og var medlem av Riksdagen 1941–44 og 1948–79. Partisekretær 1945–48, konsultativ statsråd 1948–51, samferdselsminister 1951–57, forsvarsminister 1957–73 og utenriksminister 1973–76.


== Bibliografi ==
Andersson, Sven (1980). På Per Albins tid. Stockholm: Tiden. ISBN 91-550-2458-0. 


== Referanser ==


== Kilder ==
Sven Andersson i Store norske leksikon (lisens: fri)
Knut Bakkevig

Knut Bakkevig (født 20. april 1935) er en norsk offentlig tjenestemann, siviløkonom og cand.jur. Fulbrightstipendiat.Universitetslektor i rettsvitenskap i Oslo 1966–70, byråsjef i Finansdepartementet 1970–73 og rådmann i Sandefjord 1973–77. Administrasjonssjef/direktør på Stortinget 1977–86. Fylkesrådmann i Akershus 1987–94, 1994–2000 ekspedisjonssjef i Kommunal- og regionaldepartementet.


== Referanser ==


== Kilder ==
Knut Bakkevig i Store norske leksikon (lisens: fri)
Pontiac (Illinois)

Pontiac er en by i Livingston County, Illinois, USA. Byen hadde 11 931 innbyggere ved folketellingen i 2010 og er administrasjonssenteret i Livingston County. Byen ligger langs Vermilion River nord i delstaten, og terrenget består for det meste i store åpne områder som egner seg for jordbruk. Route 66 går gjennom byen, noe som fører til at mange turister besøker Pontiac. Blant byens største attraksjoner er Route 66 Hall of Fame and Museum og Pontiac-Oakland Automobile Museum.


== Referanser ==


== Eksterne lenker ==
(en) Offisielt nettsted 
(en) Pontiac, Illinois – kategori av bilder, video eller lyd på Commons 
(en) Innbyggertall 2010 - 2019 – United States Census Bureau
Øst-Timor under OL

Øst-Timor deltok første gang i olympiske leker under Sommer-OL 2004 i Athen. Under Sommer-OL 2000 i Sydney deltok utøvere fra Øst-Timor under olympisk flagg som Individuelle olympiske utøvere med landskoden IOA. Øst-Timor deltok første gang i vinterlekene under Vinter-OL 2014 i Sotsji. De har aldri vunnet noen medalje.


== Medaljeoversikter ==


== Eksterne lenker ==
Øst-Timors OL-statistikk på Olympedia.org
Individuelle olympiske utøveres OL-statistikk på Olympedia.org
Øst-Timors OL-statistikk Arkivert 20. februar 2009 hos Wayback Machine. på Sports-reference.com
Individuelle olympiske utøveres OL-statistikk Arkivert 4. mars 2016 hos Wayback Machine. på Sports-reference.com
Liu Shipei

Liu Shipei (kinesisk: 刘师培, født 1884 i Yizheng i provinsen Jiangsu i Kina, død 1919 i Beijing) var en kinesisk historiker  og medlem av den revolusjonære bevegelse Tongmenghui og revolusjonær forfatter.


== Referanser ==


== Litteratur ==
Angle, Stephen C (1998). "Did Someone Say" Rights"? Liu Shipei's Concept of Quanli"// Philosophy East and West: 623–651. doi:10.2307/1400020.
Bernal, Martin (1976), "Liu Shih-p'ei and National Essence", in Furth, ed. Charlotte, ed., The Limits of Change: Essays on Conservative Alternatives in Republican China, Cambridge, MA: Harvard University Press, pp. 90–112, ISBN 0674534239
Cohen, Alvin (2012). "Brief Note: The Origin of the Yellow Emperor Era Chronology" // Asia Major. 25 (pt 2): 1–13.
Zhao Sheng

Zhao Sheng (tradisjonell kinesisk: 趙聲, forenklet kinesisk: 赵声, født 16. mars 1881 i Dantu i provinsen Jiangsu i Kina, død 18. mai 1911 i Hongkong var kinesisk marineoffiser, diplomat og pioner i den kinesiske revolusjonære bevegelse Tongmenghui.
Gardsjönäs

Gardsjönäs er et sted i Storumans kommun i Västerbottens län i Sverige, med en beliggenhet mellom Storuman og Tärnaby.


== Eksterne lenker ==
Storumansajten.se - Nybyggarna, lesedato 3. februar 2016
Østerrike under OL

Østerrike er en av de 14 nasjonene som deltok i de første moderne olympiske leker under Sommer-OL 1896 i Athen. De har siden deltatt i alle påfølgende sommer- og vinterleker, unntatt Sommer-OL 1920 i Antwerpen, da de ble utestengt på grunn av sin rolle under første verdenskrig.
Østerrike har arrangert OL to ganger; Vinter-OL 1964 og Vinter-OL 1976 – begge i Innsbruck.


== Medaljeoversikter ==


== Eksterne lenker ==
Østerrikes OL-statistikk på Olympedia.org
Østerrikes OL-statistikk Arkivert 5. desember 2008 hos Wayback Machine. på Sports-reference.com
VM i rullestolcurling 2012

VM i rullestolcurling 2012 ble arrangert i Chuncheon i Sør-Korea fra 18. til 25. februar 2012. Dette var det åttende VM som ble arrangert. 


== Deltakerland ==
 Sør-Korea (vertsland)
De syv beste lagene fra VM i rullestolcurling 2011:
 Canada
 Norge
 Skottland
 Russland
 Kina
 USA
 Sverige
De to beste lagene fra kvalifiseringsturneringen til VM:
 Slovakia
 Italia


== Deltakere ==
Deltakerlagene stilte med følgende mannskap:
Jim Armstrong skulle egentlig være reserve for Canada, men måtte reise hjem dagen før turneringen startet. Anne Hibberd tok hans plass, og dette ble første gang Canada stiller med kun to herrer i en større turnering i rullestolcurling.


== Round robin ==
Stillingen etter round robin var som følger:


== Finaler ==
Bronsefinalen og finalen ble spilt som følger:


== Sluttstilling ==
Russland ble verdensmestere for første gang.


== Referanser ==


== Eksterne lenker ==
Offisielt nettsted
Vajebah Sakor

Vajebah Kaliefah Sakor (født 14. april 1996) er en liberiskfødt norsk fotballspiller som fra 8. februar 2022 spiller for den italienske klubben US Triestina.
Han debuterte som 15-åring på Askers A-lag og var med det den yngste spilleren som har debutert i norsk 1. divisjon, Adeccoligaen, gjennom tidene.Vajebah spilte godt på G95-laget, hvor han blant annet scoret åtte mål mot Heggedal IL. Dagen etter sin 15-årsdag i april 2011 signerte han A-lagskontrakt med klubben. Det endte med åtte kamper for A-laget, hvorav to Adeccoligakamper fra start og to NM-kamper.
Den 26. mars 2012 dro Vajebah til Italia for prøvespill for storklubben AC Milan. I januar 2013 signerte han for den italienske toppklubben Juventus.


== Referanser ==


== Eksterne lenker ==
(en) Vajebah Sakor – UEFA 
(en) Vajebah Sakor – Transfermarkt 
(en) Vajebah Sakor – Soccerway 
(no) Vajebah Sakor – Norges Fotballforbund 
(en) Vajebah Sakor – FBref 
Vajebah Sakor på altomfotball.no
intervju med Vajebah Sakor på rbk.no
Bladet Folkemusikk

Bladet Folkemusikk er det eneste folkemusikktidsskriftet i Norge, etablert i 2010 på restene av tidligere Spelemannsbladet og Kvinten. Det er FolkOrg – Organisasjon for folkemusikk og folkedans som utgir bladet. 
Bladet Folkemusikk er frittstående, og arbeider etter Vær Varsom-plakaten og Redaktørplakaten. 
Redaktør siden 2007 er Knut Aastad Bråten.
Wireline

Wireline er en teknologi for å senke utstyr eller måleapparater ned i olje- eller gassbrønner ved hjelp av kabler. Formålet kan være vedlikehold av brønnen, målinger av reservoaret, eller å løse en fastkjørt borestreng.
En wireline består vanligvis av flettede kabler og inneholder også elektriske ledninger for energi og data, til forskjell fra en slickline som er en enkel heisekabel.
Noen operasjoner som kan utføres med wireline: Setting av trykktette plugger, trykk/temperatur/produksjonsmålinger, lekkasjesøk og perforering for oppstart av oljeproduksjon. Operasjonene blir utført for å optimalisere oljeproduksjon i gamle oljebrønner, samt reparasjon av oljebrønner der man har problemer med barrierene nede i brønnen.


== Eksterne lenker ==
How Do Wirelines and Slicklines Work? rigzone.com (engelsk)
Eivind Røhne

Eivind Røhne (født 8. februar 1968 i Oslo) er en norsk fotograf som jobber med blant annet reklame- og motefotografering. I tillegg til å ha utgitt inspirasjons- og læreboken Fotoglede - slik tar du bedre bilder, har han medvirket jevnlig i programmet God morgen Norge på TV 2 siden 2010 med innslag om fotografering.


== Bøker ==
Fotoglede - slik tar du bedre bilder (sammen med Stian Schioldborg), Exlibris Media (2010) ISBN 978-82-8173-287-2


== Eksterne lenker ==
Hjemmeside
LGV Rhin-Rhône

LGV Rhin-Rhône, en forkortelse for Ligne à grande vitesse Rhin-Rhône, er en høyhastighetsbane i Frankrike. Den er delvis ferdigbygd, noen strekninger er på planleggingsstadiet.
Prosjektet består av tre grenstrekninger. Disse er

Østgrenen mellom Dijon og Mulhouse, delvis i drift
Vestgrenen mellom Dijon og LGV Sud-Est ved Montbard, planlagt
Sydgrenen mellom Dijon og Lyon, planlagtØstgrenen blir betjent av nasjonale tog, og de internasjonale TGV-linjene Frankfurt am Main – Marseille fra 23. mars 2012, og Paris – Zürich.


== Linjekart østgrenen ==


== Referanser ==


== Eksterne lenker ==
(en) LGV Rhin-Rhône – kategori av bilder, video eller lyd på Commons
Exlibris Media

Exlibris Media er et norsk bokforlag i Oslo. Forlaget het tidligere Exlibriz, men byttet navn i 2010.


== Eksterne lenker ==
Exlibris Media
Michael Sars-ekspedisjonen

Michael Sars-ekspedisjonen i 1910 var et britisk-norsk samarbeide for å kartlegge Nord-Atlanteren og dens oseanografi.Den var finansiert av den kanadiske oseanografen John Murray som i 1899 hadde blitt kjent med det norske marinbiologiske miljø ved en konferanse i Stockholm. Murray, som var kjent fra Challenger-ekspedisjonen i 1872-76, rekvirerte i 1909 S/S «Michael Sars» til et 4-måneders sommercruise i Nord-Atlanteren.  Faglig leder var fiskeridirektør Johan Hjort. Med ellers var folk fra Bergens Museum og dets miljø, nemlig fiskerikonsulent og fotograf Thor Iversen, hans assistent Einar Koefoed, botaniker Haaken Hasberg Gran, oseanograf Bjørn Helland-Hansen og ekspedisjonens illustratør Thorolv Rasmussen fra Bergen.
Avreisen fra Bergen var 1. april 1910, og man gikk så Irland, Plymouth (der Murray kom ombord)
til Gibraltar, Gran Canaria, Cape Bojador,
Azorene,  Newfoundland, Glasgow og retur til Bergen den 14. august.
Det innsamlede materiale fra 120 observasjonsposter
ble i hovedsak sendt til Bergens Museum for analyse, rundt 6 000 zoologiske prøver.
Avhandlinger fra ekspedisjonen ble utført av blant andre konservator
Paul Bjerkan og dosent August Brinkmann ved Bergens Museum,
Kristine Bonnevie og Georg Ossian Sars ved Det Kongelige Frederiks Universitet og
Hjalmar Broch som var konservator ved Det Kongelige Norske Videnskabers Selskab i Trondheim.
Også utlendinger tok del i etterarbeidet.


== Utgivelser ==
John Murray og Johan Hjort (1912). The depths of the ocean, a general account of the modern science of oceanography based largely on the scientific researches of the Norwegian steamer Michael Sars in the North Atlantic. London: MacMillan & Co.  [Nok en online utgave]


== Referanser ==
Nye Bargu høyre banner

Nye Bargu høyre banner (forenklet kinesisk: 新巴尔虎右旗, pinyin: Xīn Bā'ěrhǔ Yòu Qí) er et banner (fylke) i byprefekturet Hulun Buir i den autonome regionen Indre Mongolia i Folkerepublikken Kina.
Det har et areal på 25 102 km² og talte 32 660 innbyggere i 1999. Banneret grenser i vest til Mongolia.
Administrasjonssentrum er storkommunen Altan Emel (阿拉坦额莫勒镇).


== Referanser ==


== Eksterne lenker ==
Offisielt nettsted 
(mn) Offisielt nettsted 
(en) New Barag Right Banner – kategori av bilder, video eller lyd på Commons